OpenLLM-France/wikimedia huggingface dataset:
# Poitiersko gudua (732)

Poitiersko gudua (732ko urriaren 10a) edo Toursko gudua Poitiersetik gertu jazotako bataila bat izan zen, egungo Moussais-la-Bataille herrian; bertan, batetik, Karlos Martelek zuzenduriko franko-burgundiarren eta akitaniarren armada konbinatu bat eta, bestetik, Abdul Rahman Al Ghafiqik zuzenduriko omeiar armada bat elkarren kontra gudukatu ziren, eta europarrek garaipena lortu zuten.
Abdul Rahman Al Ghafiqi hil eta Karlos Martelek hegoalderantz hedatu zituen bere agindupean zeuden lurraldeak, Akitania formalki bederen menderatuz. Zenbait adituren ustez, guduak Islamen hedapena Europan geldiarazteaz gain, Karolingiar Inperioa finkatu zuen.
Garaipenaren ondorioz, IX. mendeko kronikariek Jaungoikoaren mesedea bere alde zegoela ulertu zuten eta Karlosi Martellus ("mailua") ezizena eman zioten, ziur asko Juda Makabeoren ezizena gogoratuz. Zaila da guduari buruzko datu zehatzak lortzea baina ematen du europarrak zalditeriarik gabe borrokatu zirela.

## Erreferentziak

* 1 2 https://web.archive.org/web/20170202050206/http://home.eckerd.edu/~oberhot/moussais.htm
* ↑ Hanson, Victor Davis. Carnage and Culture: Landmark Battles in the Rise of Western Power. Anchor Books, 2001. Faber and Faber, 2001. ISBN 0-571-21640-4 p. 141.
* ↑ Bachrach, 2001, p. 276.
* ↑ Fouracre, Paul (2000). The Age of Charles Martel. Pearson Education. ISBN 0-582-06476-7 p. 87
* ↑ Eudón el Grande. Eusko Ikaskuntza (Noiz kontsultatua: 18 January 2013).
* ↑ Riche, Paul (1993). The Carolingians: A Family Who Forged Europe. University of Pennsylvania Press. ISBN 0-8122-1342-4 p. 44.
* ↑ Hanson, 2001, p. 143.
* ↑ Schoenfeld, Edward J. (2001). Battle of Poitiers. In Robert Cowley and Geoffrey Parker (Eds.). (2001). The Reader's Companion to Military History. Houghton Mifflin Books. ISBN 0-618-12742-9 366.

## Kanpo estekak

* Datuak: Q173077
* Multimedia: Battle of Tours / Q173077
# Poitín

Poitín, Poteen edo Potcheen (ahoskera [ˈpˠocʲiːn]) Irlandako pattar moduko alkohol kopuru handia duen (%90-95a) edari herrikoia da. Poitína alanbike txiki batean destilatzen da eta edari honen izena "pota" (irlanderaz "alanbike") hitzetik eratorria da. Ohitura legez malta, patata eta orain dela gutxitik azukretik ekoiztu izan ohi da. Munduko alkohol kopuru handienetakoa dutenen artean sailkatzen da eta mendeetan zehar bere ekoizpen eta salmenta ilegaltzat hartua izan da (soilik destilategi ilegalen bidez eskuratu zitekeen).
Irlandan edari honen norberaren etxeko ekoizpen edo destilaketa 1661an debekatu zen. 1997ko martxoaren 7an irlandar zerga-agentziak (Office of the Revenue Commissioners, normalki RC bezala ezagutua, edo soilik Revenue izenaz) Irlandan poitín salmentaren gain mendeetan zehar ezarrita zegoen debekua behingoz kenduarazi egin zuen, halere jadanik atzerrira saltzeko asmoz burututako ekoizpena denbora askoz lehendik legaltzat hartua zegoen. 2008ko urtarrilaren 15ean 110/2008 ANNEX 111 arautzearen babespean Europar Batasuneko Kontseiluak eta Europar Legebiltzarrak Ezaugarri Geografikoaren zirtagiria eman zioten. Parlamentua eta Kontseiluaren Regulation (EC) No 110/2008 ziurtagiria Europar Araudi Komunitarioan agertzen da. Azken honetan europar jatorri-izendapena eman zitzaion, honela Kontseiluaren No 1576/89 Arautza baliogabetuz.
Gaur egun bi irlandar destilategik bakarrik dute poitína ekoizteko beharrezko den baimen ofiziala: Knockeen Hills eta Bunratty Winery.

## Bitxikeria

Irlanderaz filmatutako lehendabiziko filma irlandarrak edari honen izena darama: Poitín (1979). Gaitzat Irlanda mendebaldeko Connemara eskualdeko poitín destilatzaile ilegal bat, bere bi langileak eta bere alabaren biziak hartzen ditu.

## Ikus gainera

* Irlandar Whiskey

## Kanpo estekak

* Datuak: Q1315113
# Poitou-Charentes

Poitou-Charentes Frantziako mendebaldeko eskualdea zen, Ozeano Atlantikoaren kostaldean dagoena. Charente (16), Itsas Charente (17), Deux-Sèvres (79) eta Vienne (86) departamenduek osatzen dute. Hiri nagusiena Poitiers da. 2016 urtetik Akitania Berria eskualdeko zati da.
Bertako biztanle asko Paris aldera lanera joan diren arren, XX. mendean zehar demografikoki hazi egin da etengabean. Laboreak, koñak ekoizpena eta esnekiak dira ekonomia jarduera nagusiak. Industriagune nagusia Poitiers ingurua da.

## Geografia

Eskualde mugakideak hauek ditu: Ipar-mendebaldean Loirerria, ipar-ekialdean Centre, ekialdean Limousin eta hego-ekialdean Akitania.
Departamenduei dagokienez, ipar-mendebaldean Vendée, iparraldean Maine eta Loira eta Indre eta Loira, ekialdean Indre, Vienne Garaia eta Dordoina eta hegoaldean Gironda ditu.
Bizkaiko golkoa du mendebalean, Armorikako mendiak ipar-mendebalean eta Massif Centrala hego-ekialdean.

## Hiri nagusiak

* Poitiers (Vienne): 127.845 biztanle (2007)
* Arroxela (Itsas Charente): 127.025 biz.
* Angulema (Charente): 107.821 biz.
* Niort (Deux-Sèvres): 71.046 biz.
* Châtellerault (Vienne): 40.725 biz.
* Rochefort (Itsas Charente): 38.886 biz.
* Royan (Itsas Charente): 34.915 biz.
* Saintes (Itsas Charente): 29.740 biz.
* Cognac (Charente): 26.446 biz.
* Bressuire (Deux-Sèvres): 18.615 biz.

## Turismoa

Kostaldean, erakargarriak izaten dira Ré uhartea, Olérongoa eta Île-d'Aix. Halaber, balnearioak daude Royan, Fouras eta Châtelaillon-Plagen. Baina udalerri guztien artean, bisitatuena La Rochelle dugu, kultura ondarea eta bestelako zerbitzuak direla-eta.
Barnealdean, hainbat monumentu eta interesgune daude (gazteluak, eliza erromanikoak, museoak eta abar), baita geografikoki nabarmenak direnak (Charenteko harana, Marais poitevin, Angoumoiseko kobazuloak etab.). Poitiers, Rochefort, Saintes, Cognac edo Angoulême aipagarriak dira ondare historikoagatik eta azpiegiturengatik, eta bertan antolatzen dira hainbat kultura ekitaldi eta jaialdi, esate baterako Angulemako Komiki Azoka famatua edo Futuroscope parkea.

## Hezkuntza

Eskualdeak 2 unibertsitate ditu Poitiers eta Arroxelan, uniberstitate lau gune deszentralizatu (Angulema, Niort, Royan eta Châtellerault), merkataritza 2 goi-eskola, ingeniaritza 7 eskola eta ikerkuntza eta teknologia hainbat gune.

## Erreferentziak

* ↑ Lur entziklopedietatik hartua.

## Kanpo estekak

* (Frantsesez) Poitou-Charentes-eko webgune ofiziala (Frantsesez)
* Datuak: Q17009
* Multimedia: Poitou-Charentes / Q17009
# Poitín (filma)

Poitín, 1978ko Bob Quinn irlandar zinema zuzendari eta ekoizleak zuzendu eta ekoitzitako drama film bat da. Cyril Cusack, Donal McCann, Niall Tóibín eta Mick Lally aktoreek antzeztu zuten.
Irlanderaz osoki egindako lehenbiziko filma izan zen.
Poitín delakoa Irlandan, eta bereziki Connemara eskualdean, ekoizten den pattar edari bat da.

## Argumentua

Irlanda, Connemara eskualdea. Legezkanpoko Poitín pattat ekoizle bat poliziarengandik ihes egitea lortuko du.

## Kanpo estekak

* Datuak: Q7208516
# Polbeth

Polbeth, Eskoziako gaeleraz: Poll Beithe eta eskozieraz: Powbeth, Eskoziako udalerri bat da, Mendebaldeko Lothian konderrian.

## Kanpo estekak

* Datuak: Q1011811
* Multimedia: Polbeth / Q1011811
# Polboroi

Polboroia (gaztelaniaz: Polvorón) Gabonetako goxo tipiko andaluziarra da. Espainian bereziki Eguberrietan jaten dira. Estepa eta Tordesillasko polboroiak dira ospetsuenak.

## Osagaiak

Irina, txerri gantza, azukrea eta arbendol birrindua dira osagai nagusiak. Askotan beste osagaiak gehitzen dira, koko, kanela edo sesamo bezala polboroi mota ezberdinak sortzeko. Normalki plater batean almendra zuritu eta turroiarekin batera jartzen da.

## Ohiturak

Papertxo batean estalita saltzen dira eta askotan jan baino lehen eskuarekin zanpatzen da polboroia jatean birritzea saihesteko.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Ortega, Simone. (2006). Receta 975: Polvorones de almendra (mantecados). in: 1080 recetas de cocina. Madril: Alianza Editorial, S. A., 706 or. ISBN 978-84-206-474-0..

## Kanpo estekak

* Datuak: Q2671459
* Multimedia: Polvorones / Q2671459
# Polbrock

Polbrock, kornubieraz: Polbrogh, Ingalaterrako Kornualles konderriko herrixka bat da.

## Kanpo estekak

* Datuak: Q7209217
* Multimedia: Polbrock / Q7209217
# Polbathic

Polbathic, kornubieraz: Polbarthek, Ingalaterrako Kornualles konderriko herri txiki bat da.

## Kanpo estekak

* Datuak: Q7209213
* Multimedia: Polbathic / Q7209213
# Polcenigo

Polcenigo Italiako udalerri bat da. Pordenoneko probintzian kokatuta dago, Veneto eskualdean. 3.123 biztanle ditu, 49,69 kilometro koadroko azaleran banatuta.

## Mugakideak

Polcenigok honako udalerri hauekin egiten du muga:
Caneva Tambre Budoia Fontanafredda

## Kanpo estekak

* Datuak: Q53181
* Multimedia: Polcenigo / Q53181
# Polača

Polača Kroaziako udalerri bat da, Zadar eskualdean. Azken zentsuaren arabera 1.389 biztanle zituen.

## Kanpo estekak

* Datuak: Q1277273
# Polbain

Polbain, Eskoziako baserriz osatutako urruneko etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q7209211
# Polborder

Polborder, Ingalaterrako Kornualles konderriko herrixka bat da, St Mellion parrokia zibilean.

## Kanpo estekak

* Datuak: Q7209216
* Multimedia: Polborder / Q7209216
# Prunișor

Prunișor Errumaniako udalerri bat da, Mehedinți konderrian. 2.129 biztanle ditu, 122,93 kilometro koadroko azaleran banatuta.

## Herriak

Udalerrian honako herriak daude:
Prunișor $^{(en)}$ Arvătești $^{(en)}$ Balota $^{(en)}$ Bâltanele $^{(en)}$ Cervenița $^{(en)}$ Dragotești $^{(en)}$ Fântâna Domnească $^{(en)}$ Ghelmegioaia $^{(en)}$ Gârnița $^{(en)}$ Gutu $^{(en)}$ Igiroasa $^{(en)}$ Lumnic $^{(en)}$ Mijarca $^{(en)}$ Prunaru $^{(en)}$ Zegaia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426962
# Pruno

Pruno, (korsikeraz: U Prunu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 181 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q265137
* Multimedia: Pruno / Q265137
# Polimerizazio bizidun

Polimeroen kimikan, polimerizazio biziduna kate-polimerizazioaren modu bat da, non hazten ari den polimero-kateari hiltzeko (bukatzeko) ahalmena ezabatu zaion. Hori hainbat modutan lor daiteke. Katearen hazkuntza amaitzeko eta kate-transferentziako erreakziorik ez egotea, eta katearen haste-tasa katearen hedapen-tasa baino askoz handiagoa izatea komeni da horretarako. Horren ondorioz, polimero-kateak ohiko kate-polimerizazioan baino erritmo konstanteagoan hazten dira, eta kateen luzerak oso antzekoak dira (hots, polidispertsitate-indize oso baxua dute).
Polimerizazio biziduna bloke-kopolimeroak sintetizatzeko metodo ezaguna da; izan ere, kopolimeroa etapatan sintetiza daiteke, eta etapa bakoitzean monomero diferente bat usatu. Pisu molekularra kontrolatzea errazten duela da polimerizazio bizidunen beste abantailetako bat.

## Erreferentziak

* ↑ Iruin, J.J. & Elortza, J.M.. (1988). Kimika fisiko makromolekurra. Udako Euskal Unibertsitatea, 231-236 or. ISBN 84-86967-01-5..

## Ikus, gainera

* Polimerizazio
* Ioi-polimerizazio
* Anioi-poliomerizazio
* Katioi-polimerizazio
* Erradikal-polimerizazio
* Kate-polimerizazio
* Koordinazio-polimerizazio

## Kanpo estekak

* Datuak: Q903447
* Multimedia: Living polymerization / Q903447
# Polimerizazio-maila

Polimeroen kimikan polimerizazio-mailak oligomero edo polimero bat zenbat monomero-unitatez osatuta dagoen adierazten duen zenbakia da.
Polimero baten polimerizazio-maila, X$_n$, formula honek ematen digu :
$X_{n}=M_{n}/M_{o}$
non M$_n$ zenbaki-pisu molekularra den eta M$_o$ monomeroaren pisu molekularra den. Prozesu industrial gehienetan helburua izaten da polimerizazio-maila milaka edo hamarna milakakoa lortzea. Polimerizazio-mailak ez du islatzen polimero-molekuletan egon daitekeen tamaina ugaritasuna, batez besteko tamainaren monomero-unitateak zer neurrikoak diren baino ez du islatzen.

## Ondorioak

Osaera berdineko bi polimerok eta polimerizazio-maila diferentea dutenek ezaugarri fisiko desberdinak izan ditzakete. Orohar, polimerizazio-maila handiatzeak ondorio izaten du fusio-tenperatura eta erresistentzia mekaniko handiagoak izatea.

## Erreferentziak

* ↑ Iruin, J.J. & Elortza, J.M.. (1988). Kimika fisiko makromolekularra. Udako Euskal Unibertsitatea ISBN 84-86967-01-5..

## Kanpo estekak

* Datuak: Q662950
# Polilitionita

Polilitionita silikato motako minerala da eta trioctahedral micas taldearen kidea da.

## Ezaugarriak

Polilitionita silikato mineralaren formula kimikoa hau da: ${\ce {KLi2Al(Si4O10)(F,OH)2}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Polylithionite: Mineral information, data and localities.» www.mindat.org (Noiz kontsultatua: 12-05-2019).
# Polimatia

Polimatia (grezieraz πολυμαθία, "asko ikasi"; μανθάνω "ikasi" eta πολύ "asko") zientzia eta humanitateetako hainbat alorretako ezagutzak barne hartzen dituen jakintza da. Polimata bat (grezieraz πολυμαθής) hainbat alorretako jakintza duen norbait da. Antzinaroko filosofo asko polimatak ziren, gaur egun izendapena erabiltzen den modura ikusiaz, haietako askok jakintzaren alor ugari jorratzen baitzituzten.
Maiz, "jakintsu" edo "Pizkundeko gizona" izendapenen parekide bezala erabiltzen da, eta gutxiagotan "homo universalis" (latinez "espiritu unibertsaleko gizona"). Kontzeptu hau Italiako Pizkundean garatu zen (uomo universale).
Ideia hau Humanismoaren oinarri garrantzitsuenetako bat da, gizona izaki ahalguztiduntzat hartzen baitu, garapenerako gaitasun mugagabeekin, eta jendea jakintzaren alor guztiak jorratu eta beren gaitasunak muturreraino garatzera bultzatzen zituen. Arrazoi honengatik, Pizkunde garaiko gizon askok kultura eta arteak nabarmenki lorarazi zituzten.

## Kanpo estekak

* Datuak: Q270141
* Multimedia: Polymaths / Q270141
# Polimedikazio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Polimedikazioa hitzak, etimologikoki, "medikamentu asko" esan nahi du. Gaixo batek botika asko hartzen duenean problematika berezia planteatzen du. Kasu batzutan arazo hori, egoera eta adinaren arabera, ekidi daiteke baina ez beti. Gaixoaren ongizatearentzat garrantzi handia du botiken kontsumoa orekatzeak.

## Bi ikuspegi

Hitza definitzeko unean, Iñigo Aizpuruak bi ikuspegi bereizi ditu:
* kualitatiboa: klinikoki komeni den baino medikamentu gehiago hartzen duen gaixoen kasuan.
* kuantitatiboa: bost medikamentu baino gehiago luzaroan hartzen duen gaixoen kasuan. Definizo hau nahiko aldakorra izan daiteke tokien arabera; horrela, zenbait tokitan sei medikamendutik gorako kontsumoa izango litzateke.
Mikel Baza eta Arritxu Etxeberriaren arabera: "Gure inguruan, 65 urtetik gorakoek 7 medikamentu hartzen dituzte egunero, batez beste, eta polimedikazioaren prebalentzia % 30etik % 50era bitarteko tartean egongo litzateke".

## Polimedikazioaren ondorioak

Mikel Bazak, beste batzuen artean, honako ondorio hauek aztertu ditu:
* Zenbat eta medikamentu gehiago hartu, orduan eta handiagoa da efektu kaltegarriak izateko aukera.
* Gaixotasun zehatz eta bakarrerako onuragarria izan daitekeen farmakoa, agian ez da hain eraginkorra izango beste hainbat gaixotasun eta kalteak eragin ditzake onurak baino gehiago.
* Adinekoen ospitaleratze-, erorketa-, gaixotasun- eta hilkortasun-tasa handiagoarekin lotzen da polimedikazioa, bereziki.
* Sarritan, medikamentuen albo-ondorioak sahiesteko beste batzuk preskribitzen dira.

## Erreferentziak

* ↑ "Polimedikazioa", Administrazioa euskaraz, 2015eko apirila, 28.or.
* ↑ http://zientzia.eus/artikuluak/noiz-bihurtzen-dira-botikak-arazo/
* ↑ Ibidem.

## Kanpo estekak

* Osakidetzaren polimedikazioaren inguruko kanpaina.
* Mikel Baza eta Arritxu Etxeberriaren "Noiz bihurtzen dira botikak arazo?" artikulua.
* Datuak: Q1895998
* Multimedia: Polypharmacy / Q1895998
# Primo de Rivera (argipena)

Primo de Rivera abizen bat da, Espainiako politikari eta militarren familia bati loturikoa:
Honakoek ere abizen bera dute:
* Fernando de la Puente y Primo de Rivera, espainiako erlijiosoa.
* Parque Primo de Rivera edo Parke Handia, Zaragozan.
* Primo de Riveraren Dukerria, Francisco Francok 1948an sorturikoa.

## Kanpo estekak

* Datuak: Q3403290
# Primo Carnera

Primo Carnera (1906ko urriaren 26a, Sequals – 1967ko ekainaren 29a, Sequals) italiar boxeolari profesional bat izan zen. Bere garaian oso ospetsua izan zen. 1933ko ekainaren 29tik 1934ko ekainaren 14ra munduko pisu astuneko txapelduna izan zen.
1933an Paulino Uzkudun euskal boxeolaria garaituz Munduko Pisu Astunetako titulua mantendu zuen.
* Datuak: Q325449
* Multimedia: Primo Carnera / Q325449
# Primo Magri kondea

Primo Magri kondea (1849 – 1920) edo Rosebud kondea 1885eko apirilaren 6an, astelehenean, Trinitate Santuko Elizan, New York hirian, Lavinia Warren-ekin, Tom Thumb ospetsuaren alargunekin, ezkondu zen nano italiar baten izen artistikoak izan ziren

## Bizitza

Anaiak Bolonian jaio ziren eta 1860ko hamarkadaz geroztik herrialdean zehar egon ziren erakusketan, batak pianoa eta besteak flauta jotzen zituzten. 1870eko hamarkadan AEBetara joan ziren hasieran Rosebud kondearen eta Littlefinger baroiaren izenekin. 95 cm-rekin, Primo Magri Lavinia-ren lehen senarra baino bost zentimetro txikiagoa zen bizitzako azken urteetan. Magri senar-emazteek nanoek eta garaiera normaleko pertsonek osatutako antzerki taldea sortu zuten mundu mailan hainbat bira egin zituena, The Rivals eta Gulliver Liliputen bezalako lanak taularatzen zituzten, publiko arruntaren eta erregeen aurrean, Victoria erregina barne.
Anaia, Giuseppe (edo Ernesto) Magri (1850-?), gezurrez Magriren bikitzat aurkeztua, antzeko garaiera zuen nano bat ere bazen, Magri baroia eta Littlefinger baroia ezizenak erabili zituen. Garaiera normaleko emakume batekin ezkondu zen eta altuera arrunta zuten hiru seme-alaba izan zituzten.
P. T. Barnumek bere nanoei eman zizkion titulu militarrak eta aristokratikoak fantasia hutsa ziren, baina Magrik adierazi zuen bereak Pio IX Aita Santuak emandako benetako tituluak zirela.
Magri ezagunak ziren oso zituzten gustu garestiengatik eta, beraz, zahartzarora arte bere burua erakustera behartuak egon ziren halako bizi-trena izan ahal izateko. Errepide-ostatu eta gozoki-denda ospetsua inauguratu zuten Middleborough-en (Massachusetts) eta jardun Coney Island-en. Primo Magri 1915eko film isil batean agertu zen, The Lilliputian's Courtship, bere emazte Lavinia Warrenekin batera.

## Heriotza

Primo Magri kondea 1920an hil zen, Lavinia baino urtebete geroago, erretiroa hartuta Middleborough-en (Massachusetts), 71 urte zituela.
* Datuak: Q5176699
* Multimedia: Count Primo Magri / Q5176699
# Primo de Riveraren estatu-kolpea

Primo de Riveraren estatu-kolpea Espainian 1923ko irailaren 13tik 15era bitartean emandako estatu-kolpea izan zen, orduko Kataluniako kapitain jenerala zen Miguel Primo de Rivera buru zela. Kolpearen ondorioz, Primo de Riveraren diktadura ezarri zen, batez ere Alfontso XIII.a erregea kolpearen aurka ez zegoelako, altxatutako jenerala gobernuburu izendatuz, direktorio militar baten buru.
Francisco Alía Miranda historialariak adierazi duenez, «Miguel Primo de Rivera jeneralaren estatu-kolpea ezohikoa izan zen, sinplea zelako. Arrakasta izateko, militar entzutetsu gutxi batzuen laguntza izan behar izan zuen, eta manifestu bat argitaratu behar izan zuen egunkarietan Herrialdeari eta Armadari. Berrezarkuntzaren erregimena eraitsi egin zen ordu gutxitan. [..] Ez zuen behar izan tropako agintea zuten buruen babes gehiago; horretarako, Alfontso XIII.aren itzala bazuen atzean».

## Erreferentziak

* ↑ Alía Miranda 2023, 49 orr. .

## Kanpo estekak

* Datuak: Q16141511
# Plagne (Garona Garaia)

Plagne (frantsesez eta ofizialki: Plagne) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 99 biztanle zituen.

## Demografia
### Biztanleria

2007an Plagne udalerrian erroldatutako biztanleak 96 ziren. Familiak 41 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 42 familiaren etxebizitza nagusia ziren, 6 bigarren erresidentzia ziren eta 4 hutsik zeuden. 47 etxeak ziren eta 4 apartamentuak ziren. 42 etxebizitza nagusietatik 27 bere jabearen bizilekua ziren, 13 alokairuan okupaturik zeuden eta 2 doan lagata zeuden; 1ek bi gela zituen, 4 etxek hiru zituzten, 14 etxek lau zituzten eta 23 etxek bost zituzten. 30 etxek euren parking plaza propioa zuten azpian. 17 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Plagne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 8 |
| 4 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 4 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 8 | 30-34 | 4 |
| 4 | 25-29 | 16 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 8 | 5-9 | 0 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 64 ziren, horien artean 46 aktiboak ziren eta 18 inaktiboak ziren. 46 pertsona aktiboetatik 43 lanean zeuden (24 gizon eta 19 emakume) eta 3 langabezian zeuden (3 emakume eta 3 emakume). 18 pertsona inaktiboetatik 12 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2009an norbanakoentzat zegoen zerbitzu bakarra argiketaria zen.
2000. urtean Plagne udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1144344
* Multimedia: Plagne (Haute-Garonne) / Q1144344
# Plagne (Ain)

Plagne (Ain) Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q328407
* Multimedia: Plagne (Ain) / Q328407
# Plaidy (Kornualles)

Plaidy, Ingalaterrako Kornualles konderriko hegoaldeko kostaldeko Looe herriko auzune bat da.

## Kanpo estekak

* Datuak: Q7200592